निर्माणाधिन घरको पर्खाल भत्कदा रुपन्देहीको बुटवलमा एक जना भारतीय मजदुरको मृत्यु भएको भने ४ जना पुरिएका छन् ।
बुटवल उपमहानगरपालिका –११, मितेरी पथमा घरको पर्खाल भत्किएको हो । भारत बिहार घर भएका ४५ बर्षिय भिखारी रौनियार महतोको ज्यान गएको प्रहरीले जनाएको छ ।
घरको अण्डरग्राउण्डमा पर्खाल लगाइरहदा पर्खाल भत्केर पुरिएका चारजनामध्ये तीन जनालाई स्थानीय र प्रहरीको टोलीले सकुशल उद्धार गरेको छ ।
पर्खाल भत्किएपछि स्थानीयले प्रहरीलाइ खबर गरेका थिए । उनीहरुको उद्धारका लागि डोजरसमेत प्रयोग गरिएको थियो ।